AFRIKAANSE OPSOMMING: 'n Dam kan 'n aansienlike impak he op die riviermorfologie stroomaf daarvan, deurdat dit beide die vloei en sedimentlading drasties kan verander. Die effek van 'n dam hang van verskeie faktore af, soos die opgaarkapasiteit in vergelyking met die gemiddelde jaarlikse afloop (GJA), die bestuur van die dam en die sedimentlewering van die opvanggebied. Veranderings in die riviermorfologie behels die degradering van die rivierbed, sowel as die uitspoel van fyn materiaal uit die rivierbed, veral nader aan die dam. Deponering vind verder stroomaf van die dam plaas, waar die sediment wat deur die sytakke ingevoer word nie deurgevoer kan word nie, weens die verlaagde sedimentdravermoe van die rivier. Sodoende kan rivierlope oor honderde kilometers deur 'n dam bemvloed word. Die hoofdoel van die tesis was om meer insig te verkry oor die impak wat damme op die stroomaf riviermorfologie kan he. Derhalwe is vergelykings ontwikkel wat die riviermorfologie kan beskryf. Die effek van die teenwoordigheid van klei en slik op die sedimentvervoer-eienskappe is ondersoek, en gedetaileerde ontledings is met 'n een-dimensionele wiskundige riviermodel (MIKE 11) is gedoen. Daar is bevind dat die regime-formules goed vergelyk met ander intemasionaalontwikkelde formules en dat hulle geskik is vir toepassing op natuurlike riviere. Daar is egter gevind dat die formules nie geskik is vir riviere wat stroomaf Ie van damme wat hoogs onnatuurlike loslatings het nie. Verdere navorsing is op hierdie gebied nodig. Ondersoek na die effek wat klei en slik op die sedimentdravermoe het, het getoon dat slegs 7% klei en slik in die rivierbed die sedimentvervoer-eienskappe van mengsels van fyn en growwe materiaal kan bemvloed. 'n Metode is ontwikkel waarmee die kritiese toestande vir massa-erosie van kohesiewe sediment beskryfkan word in terme van die aangewende stroomdrywing teen die bed. 'n Sedimentvervoer-vergelyking in terme van die eenheids-insetstroomdrywing vir fyn en nie-kohesiewe sedimente is gekalibreer en geverifieer. Die nuwe sedimentvervoer-vergelyking vir fyn sedimente is gebruik in die MIKE 11 simulasies. Hierdie simulasies oor 'n 40 km loop van die Pongolarivier stroomaf van Pongolapoort Dam, het getoon dat selfs as daar 'n groot aanvraag op 'n dam se water geplaas word, en gevolglik meeste van die kleiner vloede deur die dam geabsorbeer word, die impak van die dam nogs steeds aansienlik kan wees, met soveel as 5 m diep uitskuring in plekke. Die sedimentladings het gewoonlik verminder (met soveel as 35%), maar die die effektiewe opvanggebiedarea stroomafvan die dam het met meer as 90% verminder, wat daarop dui dat daar aansienlike erodering in die rivier plaasgevind het. Die simulasies het ook getoon dat die hoeveelheid fyn materiaal in die rivierbed verminder het.